Лесен ябълков тарт ♥ simple apple tart
### Здравей, октомври!


### Обичам хладните утрини, първата слана, мократа трева, цветовете на настъпващата есен, топлите следобеди, меките тонове на все по-ранния залез,  топлата завивка, уютната топлина у дома, горещата чаша чай, аромта на ябълки и канела.


### Ееех, какво е октомври без тези неща?! Посрещам го с ароматен, вкусен и лесен ябълков тарт за да му се насладя възможно най-добре.


### 


### **Необходими продукти:**


### *за тарт с размeри 30х10 см*


### **За тестото:**


### 350 г бяло брашно, пресято


### 175 г студено масло, нарязано на кубчета


### 1/2 ч.л. сол


### 225 г рикота


### 60 мл прясно мляко


### **За пълнежа:**


### 2-3 ябълки


### сокът на 1/2 лимон


### 1/2 ч.л. канела на прах


### кората на 1/2 лимон, фино настъргана


### 2 с.л. сладко от кайсии


### 1/2 ч.л. екстракт ванилия


https://youtu.be/axhlhaill9e
### **Начин на приготвяне:**


### Поставете в купата на кухненски робот с поставена приставка нож брашното, маслото и солта.


### Направете няколко пулса до получаването на трохи.


### Добавете рикотата и млякото и включете на високи обороти до получаването на гладко тесто.


### Прехвърлете тестото върху домакинско фолио, опаковайте и оформете на диск.


### Съхранявайте в хладилник, минимум за 2 часа, до втвърдяване на тестото.


### Когато сте готови за печене...


### Загрейте фурната на 200С. Приготфете форма за тарт с падащо дъно.


### Разточете тестото до дебелина 0,5 см. Изрежете правоъгълник с големина, малко повече от големината на формата за печене и разстелете, като притискате плътно към дъното и стените на формата.


### Отстранете излишното тесто, набоцкайте дъното с вилица и покрийте тарта с хартия за печене. Върху хартията изсипете керамични тежести за печене.


### Печете тарта за 10 минути с тежестите, извадете, отстранете топчетата и върнете за още 10 минути печене без тях.


### През това време...


### Нарежете ябълките на тънки полумесеци, залейте с лимоновия сок и разбъркайте.


### В малка купа смесете канелата, лимоновата кора, сладкото от кайсии и екстракта ванилия. Разбийте до гладка, хомогенна смес.


### Когато времето за печене на тарта изтече...извадете от фурната и намажете дъното с получения кайсиев микс.


### Подредете нарязаните ябълки и намажете по повърхността с остатъка от кайсиевата смес.


### Върнете във фурната за още 25-30 минути.


### Извадете изпечения ябълков тарт и леко охладете, след което поръсете с пудра захар.


### Това е!




---


### *Ако публикацията ви е харесала, не забравяйте да се абонирайте за новите статии в блога [тук](http://eepurl.com/cguvfd) или следете страничката във [facebook](https://www.facebook.com/culinarywithme/).*


### *За още видео рецепти, може да се абонирате в [youtube канала на culinary with me](https://www.youtube.com/channel/uc1xpj1ve-zsonp1ch_zbwsa).*

